**„Dundagas ceļojošā kausa izcīņa pludiņmakšķerēšanā 2022”**

NOLIKUMS

**1. Mērķi un uzdevumi :**

*1.1.* Sacensības tiek organizētas, lai popularizētu makšķerēšanu ar pludiņa makšķeri un noteiktu labākos sportistus šajā makšķerēšanas sporta disciplīnā, veicinot veselīgu un aktīvu dzīvesveidu.

*1.2.* Paplašināt Dundagas novada iedzīvotāju brīvā laika pavadīšanas iespējas rudens sezonā.

**2. Sacensību norises vieta un laiks:**

*2.1.* Sacensības notiek Dundagā, **Dundagas dīķi uz saliņas: 2022. gada 24. septembrī**. Reģistrēšanās sacensībām no plkst. **07:00.** līdz plkst. **07:30.**

*2.2.* Pieteikšanās tikai iepriekš dalībai sacensībām pa tālruni: **26311220, vietu skaits ierobežots.**

**3. Sacensību dalībnieki:**

Sacensībās piedalās dalībnieki no jebkura novada.

**4. Sacensību noteikumi:**

*4.1.* Sacensības notiek saskaņā ar MK noteikumiem Nr. 800 “Makšķerēšanas , vēžošanas un zemūdens medību noteikumi”, sacensības notiek izlozētajos sektoros, kuri ir sadalīti **a**, **b** un , ja nepieciešams **c** zonās.

*4.2.* Līdakas lomā neskaita, ieskaita zivis, kuras atbilsts makšķerēšanas noteikumiem.

*4.3.* Sacensības notiek divās grupās bērni (dalībnieki kuri nav sasnieguši 15 gadu vecumu) un pieaugušie.

*4.4.* Katram dalībniekam ir jābūt līdzi derīgai makšķerēšanas kartei.

*4.5.* Pieaugušajiem makšķerēšana notiek divās tūrēs, pa trim stundām ar sektoru maiņu.

*4.5.* Bērniem makšķerēšana notiek vienā tūrē, divas stundas.

*4.6.* Organizatori un galvenais tiesnesis patur tiesības mainīt laiku atkarībā no laika apstākļiem un citiem neparedzētiem gadījumiem (piem. negaiss u.c.).

**5. Makšķerēšanas rīki**:

*5.1.* Aizliegts makšķerēt ar spoguļāķi, kā arī ēsmā izmantot dzīvu vai beigtu zivtiņu.

*5.2.* Atļauts makšķerēt tikai ar vienu **pludiņmakšķeri**, kura aprīkota ar vienu āķi.

**6. Sagatavošana un zivju iebarošana:**

*6.1.* Makšķerējot sacensībās ar pludiņmakšķeri sagatavošanās laiks 60 min. Tajā laikā atļauts mērīt ūdenskrātuves dziļumu, izgriezt vai izpļaut traucējošos ūdensaugus, sagatavot barību un makšķerēšanas inventāru.

*6.2.* Zivju iebarošana atļauta **10** minūtes pirms sacensību sākuma un to paziņo ar signālu, **5** minūtes pirms sacensību beigām dod brīdinājuma signālu.

*6.3.* Makšķerējot aizliegts atrasties ūdenī, kā arī platformām un krēslu aizmugurējām kājām, jāatrodas krastā, sausumā.

**7. Lomu reģistrācija:**

Pēc makšķerēšanas beigu signāla nedrīkst pamest sektoru, kamēr nav nosvērts loms. Loma svēršana notiek sektorā.

**8.Vertēšana:**

*8.1.* Dalībnieki pēc noķerto lomu svara tiek vērtēti katrā posmā un katrā zonā **a**, **b** un **c** atsevišķi, par pirmo vietu saņemot 1. punktu, par 2. vietu divus un tā tālāk.

*8.2.* Uzvarētājs tiek noskaidrots saskaitot abu posmu punktu summu, uzvar tas dalībnieks, kam mazāk punktu, ja punkti vienādi, kam augstāka vieta kādā no posmiem, ja abas vietas vienādas, tad tas kam lielāks svars abos posmos, ja tas vienāds, tad kam lielāks svars kādā no posmiem. Šī kārtība arī attiecas gadījumā, ja lielākās zivs svars ir vienāds un lielākā kopējā svara ieguvēja kopsvars ir vienāds.

**9. Finansiālie nosacījumi:**

*9.1.* Dalības maksa katram dalībniekam **15.00** EUR (piecpadsmit eiro).

*9.2.* **Pensionāriem (***dalībnieki 64,3 g., vai uzrādot pensionāru apliecību***), sievietēm un dalībniekiem, kas nav sasnieguši 15 gadu vecumu, dalības maksa nav jāmaksā**.

*9.3.* Dalības maksa jāsamaksā sacensību vietā, reģistrējoties pie sekretariāta līdz plkst.07.30. Dalības maksa, tiek izlietota dalībnieku ēdināšanas un apbalvojumu izmaksu segšanai.

**10. Drošība:**

Dalībnieki par savu drošību pie ūdens pilnā mērā atbild tikai personīgi.

**11. Disciplinārie noteikumi:**

Dalībniekiem sacensību vietā jāievēro sabiedriskās kārtības noteikumi, par nesportisku vai neētisku rīcību dalībnieki var tikt diskvalificēti un rezultāti var tikt anulēti.

**12. Apbalvošana:**

*12.1.* Bērnu grupā pirmās **3** vietas, pieaugušo grupā pirmās **3** vietas, kā arī **lielākās zivs** ieguvēju un **lielākā kopējā svara ieguvējs**.

*12.2.* Godalgoto vietu ieguvējus apbalvo ar, kausiem, dāvanu kartēm un atbalstītāju sarūpētajām balvām.

**13.** **Dažādi**:

Visus jautājumus, kas nav atrunāti šajā Nolikumā, nosaka organizatori un galvenais tiesnesis.

**Sacensību Galvenais tiesnesis: 26311220**